laion/Wikipedia-Exotic huggingface dataset:
אבובקרי קויטה

אבובקרי קויטה (נולד ב-20 בספטמבר 1998) הוא כדורגלן מאוריטני-בלגי המשחק כחלוץ בקבוצת סנט טרוידן מליגת העל הבלגית ובנבחרת מאוריטניה. קויטה נולד בבלגיה להורים ממוצא סנגלי. הוא התחיל לשחק כדורגל בגיל 13 בקבוצות הנוער של מרקסם ולירה. ביוני 2017, בגיל 19, חתם קויטה על חוזה מקצועני ראשון עם קבוצת גנט מליגת העל הבלגית. במאי 2018 ערך את הופעת הבכורה שלו בליגה הבכירה במשחק נגד אנדרלכט. ב-2019 חתם קויטה בספורטקרינג בוורן, גם כן מליגת העל הבלגית. ב-2021 הצטרף לסנט טרוידן. ב-15 בנובמבר 2023 ערך קויטה את הופעת הבכורה שלו בנבחרת מאוריטניה, בהפסד 2-0 לנבחרת הרפובליקה הדמוקרטית של קונגו במסגרת מוקדמות מונדיאל 2026. נכלל בסגל נבחרת מאוריטניה לטורניר גביע אפריקה לאומות 2023. אבובקרי קויטה, באתר Transfermarkt אבובקרי קויטה, באתר Soccerway אבובקרי קויטה, באתר FootballDatabase.eu WELKOM OP DE FREETHIEL, ABOUBAKARY KOITA!, waasland-beveren La liste officielle des 27 Mourabitounes appelés à défendre les couleurs de la Mauritanie à la phase finale de la Coupe d'Afrique des Nations « Côte d'Ivoire 2023 » באתר הרשמי של פדרציית הכדורגל המאוריטנית, 25 בדצמבר 2023 (בצרפתית)
לנארד מלוני

לנרד מלוני (נולד ב-8 באוקטובר 1999) הוא כדורגלן אמריקאי המשחק כקשר אחורי או בלם בקבוצת פ.צ. היידנהיים מהבונדסליגה הגרמנית ובנבחרת ארצות הברית. מלוני נולד בגרמניה ב-1999 להורים אמריקאים. הוא גדל במחלקת הנוער של אוניון ברלין הגרמנית וערך את הופעת הבכורה שלו בקבוצה הבוגרת בליגה השנייה ב-2018. בהמשך הושאל לכמה חודשים לכמניצר מהליגה השלישית. ב-2020 עבר מלוני לבורוסיה דורטמונד מהבונדסליגה ושיחק בעיקר בקבוצת המילואים. באוקטובר 2021 ערך את הופעת הבכורה שלו בקבוצה הראשונה של דורטמונד. ב-2022 חתם מלוני בפ.צ. היידנהיים מהבונדסליגה השנייה. באוקטובר 2023 זומן מלוני לראשונה לסגל נבחרת ארצות הברית. לנארד מלוני, באתר Transfermarkt לנארד מלוני, באתר Fussballdaten.de (בגרמנית) לנארד מלוני, באתר Soccerway לנארד מלוני, באתר WorldFootball.net לנארד מלוני, באתר FootballDatabase.eu "Heidenheim holt Maloney und Keller", kicker BERHALTER SELECTS 23-PLAYER USMNT TRAINING CAMP ROSTER AHEAD OF OCTOBER MATCHES AGAINST GERMANY AND GHANA, ussoccer
רוברט אנדריך

רוברט אנדריך (בגרמנית: Robert Andrich; נולד ב-22 בספטמבר 1994) הוא כדורגלן גרמני המשחק כקשר בקבוצת באייר לברקוזן מהבונדסליגה הגרמנית ובנבחרת גרמניה. אנדריך התחיל את הקריירה שלו במחלקת הנוער של הרטה ברלין. בהמשך שיחק בדינמו דרזדן, ווין ויסבאדן ופ.צ. היידנהיים. ב-2018 חתם אנדריך באוניון ברלין מליגת הבונדסליגה הראשונה. הוא שיחק באוניון ברלין במשך שתי עונות. ב-2020 חתם אנדריך בלברקוזן על חוזה ל-5 עונות. באוקטובר 2023 זומן אנדריך לראשונה לסגל נבחרת גרמניה. ב-21 בנובמבר ערך את הופעתו הבכורה בנבחרת בהפסד 0–2 לאוסטריה במשחק ידידות. נכלל בסגל נבחרת גרמניה לטורניר יורו 2024 ובטורניר עצמו פתח בכל שלושת משחקי שלב הבתים שבסופו סיימו הגרמנים במקום הראשון בבית והעפילו לשמינית הגמר. באייר לברקוזן בונדסליגה: 2023/24 הגביע הגרמני: 2023/24 מדיה וקבצים בנושא רוברט אנדריך בוויקישיתוף רוברט אנדריך, באתר Transfermarkt רוברט אנדריך, באתר Fussballdaten.de (בגרמנית) רוברט אנדריך, באתר Soccerway רוברט אנדריך, באתר BDFutbol רוברט אנדריך, באתר WorldFootball.net רוברט אנדריך, באתר National Football Teams רוברט אנדריך, באתר FootballDatabase.eu רוברט אנדריך, באתר ESPN Vertrag bis 2026: Andrich wechselt sofort von Union zu Bayer, kicker USA-REISE: NAGELSMANN BERUFT DREI NEUE UND VIER RÜCKKEHRER, dfb
אחמד כורד

אחמד כורד (בערבית: أحمد كرد; 13 בספטמבר 1949 – 9 במאי 2020) היה פוליטיקאי פלסטיני, שכיהן כראש עיריית דיר אל-בלח שבמרכז רצועת עזה. כורד נבחר לראשות העיר בשנת 2005 כמועמד ארגון הטרור והמפלגה חמאס. קודם לכן, מילא את תפקיד השייח' המקומי במסגד דיר אל-בלח. כורד היה ראש עמותה שהפעילה בית ספר בעיר שבו למדו כ-1,000 תלמידים. שימש כשר העבודה בממשלת חמאס. כראש ועדת הצדקה בחמאס, הודיע כורד ב-2019, כי הממשל בעזה יחלק כספים לכ-4,000 מפצועי הצעדות לגדר. כורד נולד במחנה הפליטים דיר אל-בלח שנה לאחר שמשפחתו בת חמש נפשות ברחה מכפר הולדתה ליד אשקלון. לכורד היו 11 ילדים עם אשתו הרוסייה. Hamas Dominates Local Vote in Gaza Anderson, John Ward. The Washington Post. Murphy, Kim. Hamas Victory Is Built on Social Work Los Angeles Times. 6 March 2006. עלי ואקד והסוכנויות, רצועת עזה: 80% חיים מתחת לקו העוני, באתר ynet, 30 באפריל 2009 "המחירון" לפצועי הצעדות נגד צה"ל, באתר ערוץ 7, 2 בפברואר 2019
תמרי דייוויס

תמרי דייוויס (באנגלית: Tamari Davis; נולדה ב-5 בפברואר 2003), היא אתלטית אמריקאית. אלופת עולם (בודפשט 2023) בריצת שליחות 4x100 מטר. דייוויס נולדה וגדלה בגיינסוויל, פלורידה. במבחנים האמריקאים לאליפות העולם שנערכו ביוג'ין, אורגון בתחילת יולי 2023 היא סיימה במקום שלישי בתוצאה של 10.99 שניות, אחרי שקארי ריצ'רדסון (10.82 שניות) ובריטני בראון (10.90 שניות). חודש וחצי לאחר מכן, באליפות העולם עצמה שנערכה בבודפשט, הונגריה בסוף אוגוסט זכתה במדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות). נוסף לכך, היא סיימה במקום תשיעי בריצת 100 מטר בתוצאה של 11.03 שניות, בשלב חצי הגמר היא קבעה תוצאה של 10.98 שניות. ריצת 100 מטר: 10.83 שניות (2022) ריצת 200 מטר: 22.30 שניות (2023) ריצת 60 מטר: 7.07 שניות (2023) ריצת 200 מטר: 22.81 שניות (2023) מדיה וקבצים בנושא תמרי דייוויס בוויקישיתוף תמרי דייוויס, באתר התאחדות האתלטיקה הבין-לאומית
תרקדי

"תרקדי" הוא סינגל שהוקלט על ידי הזמרת הישראלית מאיה אברהם. את השיר הוציאה בינואר 2010 לאור חברת התקליטים הליקון כסינגל שלא מתוך אלבום אולפן. "תרקדי" נכתב על ידי רפאל מכלוף ואושרת בן הרוש והופק על ידי רפי קריספין. ב-28 בינואר 2010 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן נכנס למצעד במקום התשיעי. ב-11 במרץ עלה לשיאו במקום השני. לבסוף, ב-22 באפריל יצא מהדירוג השבועי לאחר עשרה שבועות צעידה רצופה. המצעד השבועי של רשת ג' מתאריך 28 בינואר 2010. פזמונט המצעד השבועי של רשת ג' מתאריך 4 בפברואר 2010. פזמונט המצעד השבועי של רשת ג' מתאריך 11 במרץ 2010. פזמונט המצעד השבועי של רשת ג' מתאריך 22 באפריל 2010. פזמונט
אמת אחת

"אמת אחת" הוא סינגל שהוקלט על ידי הזמרת הישראלית מאיה אברהם. את השיר הוציאה בפברואר 2012 לאור חברת התקליטים הפיל, והוא נכלל כרצועה הפותחת של אלבום האולפן השני של הזמרת, ליום הזה חיכיתי. השיר נכתב והופק על ידי רפי קריספין. ב-1 במרץ 2012 הוא הוצג כמועמד לכניסה למצעד הפזמונים השבועי של רשת ג'. בשבוע לאחר מכן נכנס לדירוג במקום ה-11. ב-15 במרץ עלה השיר למקום השישי – המיקום הגבוה ביותר שהגיע אליו. לבסוף, ב-17 במאי, לאחר שבעה שבועות רצופים, יצא מהמצעד השבועי. עידן רייכל ניגן בפסנתר בשיר. המצעד השבועי של רשת ג' מתאריך 1 במרץ 2012, פזמונט המצעד השבועי של רשת ג' מתאריך 8 במרץ 2012, פזמונט המצעד השבועי של רשת ג' מתאריך 15 במרץ 2012, פזמונט המצעד השבועי של רשת ג' מתאריך 17 במאי 2012, פזמונט מתחלפים: עידן רייכל מלווה את מאיה אברהם, באתר ynet, 20 בפברואר 2012
יורו 2032

אליפות אירופה בכדורגל 2032 של אופ"א, המכונה בדרך כלל יורו 2032 של אופ"א או פשוט יורו 2032, תהיה אליפות אירופה ה-19 של אופ"א, אליפות הכדורגל הבינלאומית הארבע שנתית שאורגנה על ידי אופ"א עבור נבחרות הגברים הבכירות של האיגודים החברים בה. איטליה וטורקיה יארחו את הטורניר, אשר אמור להתקיים בין יוני ליולי 2032. זו תהיה הפעם הרביעית שמשחקי אליפות אירופה מתקיימים באיטליה, אשר אירחה בעבר את הטורנירים של 1968, 1980 ו-2020; בעוד שזו תהיה הפעם הראשונה בה מתקיימים משחקים בטורקיה. על מדינות להגיש הצעה עם עשרה אצטדיונים, אחד מהם חייב לכלול 60,000 מושבים, אחד מהם (רצוי שניים) חייב לכלול 50,000 מושבים, ארבעה מהם חייבים לכלול 40,000 מושבים ושלושה מהם חייבים לכלול 30,000 מושבים. הוועד הפועל של אופ"א הודיע ב-16 בדצמבר 2021 כי תהליך הגשת ההצעות יתקיים במקביל לזה של יורו 2028. מציעים מעוניינים יכולים להציע הצעות לכל אחד מהטורנירים. הגשת המועמדות נפתחה ב-17 בדצמבר 2021 ונסגרה ב-23 במרץ 2022. שלוש הצעות (אחת שנחשבה מאוחר יותר לא כשירה) התקבלו על ידי אופ"א לפני המועד האחרון של 23 במרץ 2022. איטליה איטליה וטורקיה טורקיה - שתי המדינות הגישו הצעות בנפרד, וב-28 ביולי אופ"א הודיעה רשמית ששתי ההצעות תתאחד להצעה אחת על אירוח הטורניר. איטליה איטליה - בפברואר 2019, נשיא התאחדות הכדורגל האיטלקית התראיין בערוץ סקיי ספורט איטליה, ואמר שההתאחדות מתעניינת באירוח הטורניר. ההצעה עברה שכלול על ידי נשיא ההתאחדות, כמה ימים אחרי הניצחון של איטליה ביורו 2020. בפברואר 2022 הודיעה ההתאחדות האיטלקית שהם ימשיכו עם הצעתם המקורית, שהיא לארח את יורו 2032, מכיוון שהיא תאפשר יותר זמן להשקיע באצטדיונים ובמתקנים. טורקיה טורקיה - התאחדות הכדורגל הטורקית הצהירה על עניין שלה לארח את יורו 2028 או יורו 2032. רוסיה רוסיה - רוסיה הודיעה על הצעתה ב-23 במרץ, למרות האיסורים הנוכחיים של אופ"א על השתתפות מועדונים רוסים ונבחרת רוסיה עקב פלישת המדינה לאוקראינה. ב-2 במאי, אופ"א הכריזה על הצעות של אירוח יורו 2028 ו-2032 כבלתי כשירות. כמארחת, איטליה וטורקיה העפילו לטורניר באופן אוטומטי. המקומות הנותרים ייקבעו על ידי טורניר מוקדמות. ב-12 באפריל 2023, גם התאחדות הכדורגל האיטלקית וגם התאחדות הכדורגל הטורקית הגישו רשימה של 10 אצטדיונים לארח את התחרות, כשהן היו הצעות נפרדות. מכיוון שההצעה הפכה להצעה משותפת, כל מדינה תבחר במקום זאת חמישה אצטדיונים לטורניר הגמר. בחירת עשרת האצטדיונים - חמישה בכל מדינה - תוכרע באוקטובר 2026. מדיה וקבצים בנושא יורו 2032 בוויקישיתוף רשמי: בריטניה ואירלנד יארחו את יורו 2028, באתר ערוץ הספורט, 10 באוקטובר 2023 UEFA announces bidding process for potential UEFA EURO 2028 hosts, uefa, ‏12 באוקטובר 2021 (באנגלית) UEFA Executive Committee approves a new Football Sustainability Strategy 2030, uefa, ‏16 בדצמבר 2021 (באנגלית) Declarations of interest in hosting UEFA EURO 2028 and 2032 received from four potential bids, uefa, ‏23 במרץ 2023 (באנגלית) כתב מודגש מתייחס לזכייה באותה שנה. כתב נטוי מתייחס לכך שהיא אירחה את הטורניר.
מדראס (מדינה)

מדינת מדראס הייתה מדינה הודית שכללה את מרבית טאמיל נאדו וחלקים מקרלה ואנדרה פרדש. המדינה התקיימה מ-1950 ועד ל-1969. מדינת מדראס התבססה על מחוז מדרס בראג' הבריטי. לאחר עצמאות הודו ב-26 בינואר 1950, הפך המחוז למדינת מדראס. האזורי דוברי טלוגו בצפון המדינה הופרדו ממנה ויצרו את מדינת אנדרה ב-1953. ב-1956 גבולות מדינות הודו שורטטו מחדש בהתבסס על החלוקה הלשונית ושפות המקומיות, והאזורים דוברי קאנדה הועברו למדינת מייסור והאזורים דוברי מלאיאלאם אוחדו עם טרוונקור-קוצ'ין ליצור את קרלה. אזורים מסוימים דוברי טמילית הועברו מטרוונקור-קוצ'ין למדראס. שינוי נוסף בגבולות המדינה נערך ב-1959, הפעם בקנה מידה קטן בהרבה: יושבה מחלוקת גבול בין אנדרה פרדש ומדראס, כאשר 319 כפרים ואזור חורש הועבר מאנדרה פרדש למדראס, ו-148 כםרים הועברו לאנדרה פרדש. ב-1967 עלתה מפלגה דראווידה מונטרה קזגאם לשלטון במדינה, וב-14 בינואר 1969 שינתה את שם המדינה שונה לטאמיל נאדו. The Andhra State Act, 1953 TheE Andhra Pradesh and Madras (Alteration of Boundaries) Act, 1959 Report on the Third General Elections in India, 1962, New Dlehi: Election Commussuon of India, עמ' 5 Indian states since 1947, www.worldstatesmen.org
אנדרה פייר

אנדרה פייר (במקור וייס, בהונגרית: Fejér Endre;‏ סצ'ן, 19 בספטמבר 1901 – בודפשט, 22 ביולי 1971) היה דוקטור לרפואה (MD) יהודי-הונגרי, רופא עור, קנדידט (דוקטורט קטן .CSc) למדעי הרפואה (1952). אנדרה וייס נולד במשפחה יהודית כבנם של נולד כילדם של ליפוט פייר (וייס) (1863–1944), מורה, ושל שרולטה וייס (1868–1933). אביו, בנוסף לעבודתו כמורה, חי חיי חברה פעילים: הוא היה חבר בחברה קדישא, חבר באגודת המורים היהודים הלאומית והשתתף כספרן בעבודת אגודת הקזינו סצ'ני ווגודת החקלאים. הוא פרסם גם מספר ספרים. אנדרה המשיך את לימודיו באוניברסיטת ארז'בט בפץ', שם קיבל תואר ברפואה ב-1929. בין 1929 לבין 1931, הוא היה מתמחה בבית החולים סנט לאסלו בבודפשט. מ-1931 עד 1942, הוא עבד במחלקת מחלות עור ומחלות מין של בית החולים סנט אישטוואן כרופא מטפל לצד יוז'ף גוסמן. במהלך מלחמת העולם השנייה נלקח למחנות שירות העבודה (עבודות כפייה לגברים יהודים עבור הצבא ההונגרי) ולאחר מכן נפל בשבי (למרות יהדותו) של הצבא האדום. גם בתקופת שוביו עבד כרופא. כמה מבני משפחתו, כולל אביו ואחת מאחיותיו, ניספו בשואה. לאחר חזרתו הביתה חזר לבית החולים סנט אישטוואן. משנת 1946 הפך לרופא רגיל, ומשנת 1948 הפך למרצה בכיר. בשנת 1950 מונה למנהל מחלקת עור ילדים ומשנת 1966 לרופא ראשי ומנהל מחלקת העור המשולבת (ילדים ומבוגרים כאחד). ב-1952 קיבל את התואר "קנדידט" (דוקטורט) על מחקריו עד לאותה נקודה כמומחה למחלות פטרייתיות דרמטולוגיות, בנוסף לנושאים של מחלות עור פטרייתיות, עסק גם במחלות עור המבוססות על רגישות תעסוקתית ואחרת. פייר הובא למנוחות בבית הקברות היהודי ברחוב קוזמה . על אובדן הדור השלישי (עיתון הרופאים, 1933, 37) זיהום משפחתי המוני של ילדים בקשר לגל המין לאחר מלחמת העולם השנייה (עיתון הרופאים, 1948, 19) על שחפת של איברי המין החיצוניים (עיתון הרופאים, 1948, 45) בעיות דרמטולוגיות של בריאות הציבור ההונגרי (עיתון הרופאים, 1948, 47) הפרעת הזעת פטרייתית ואקזמה (שבועון רפואי, 1950, 13) נתונים על הפתוגנזה של שחפת אינדורטיביה (באזין) והמשמעות הפתולוגית של שחפת איברי המין הנשית (שבועון רפואי, 1953, 3) מחקרים על הפתולוגיה והטיפול בגרב הקשורה לאוזניים (מהדורה נפרדת, בודפשט, 1953) מחלות פטרייתיות בכפות הרגליים, הידיים והציפורניים (מהדורה נפרדת, בודפשט, 1958) המסקנות שלנו מהשימוש בתרופה Griseofulvin בטיפול בדרמטומיקוז (עם אלק פהר ודהדוויג טרק, שבועון רפואי, 1961, 21) רופא דגול (1968) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש) Révai új lexikona VII. (Fej–Gak). Főszerk. Kollega Tarsoly István. Szekszárd: Babits. 2001. ISBN 963-927-241-8 (הלקסיקון החדש של רוואי) Zsadányi Oszkár (1968-07-15). "Nem belenyugodni! Ez az orvos legfőbb kötelessége — vallja dr. Fejér Endre kiváló orvos". 23 (14). {{cite journal}}: Cite journal requires |journal= (עזרה) "Születési bejegyzése a szécsényi polgári születési akv. 103/1901. folyószáma alatt". נבדק ב-2021-06-13. "Elhunyt dr. Fejér Endre". Magyar Nemzet. 1971-07-28. p. 6. נבדק ב-2021-06-13. Budapest VII. kerületi állami halotti anyakönyv 1674/1971.
בא הבוקר

"בא הבוקר" הוא סינגל שהוקלט על ידי הזמרת הישראלית מאיה אברהם. את השיר הוציאה ב-11 במרץ 2013 לאור חברת התקליטים נענע דיסק, והוא נכלל כרצועה הפותחת של האלבום מעליי דממה מתוך הפרויקט המוזיקלי "עבודה עברית". השיר נכתב על ידי אהובה עוזרי. עקב מחלה במיתרי הקול, הייתה מנועה מלשיר את שיריה. לכן החליט הפרויקט המוזיקלי "עבודה עברית" לתת לאמנים אחרים לבצע את שיריה החדשים שכתבה. את "בא הבוקר" ביצעה אברהם. הוא זכה להצלחה רבה, וצעד שבעה שבועות רצופים במצעד הפזמונים השבועי של רשת ג', כשבשיאו הגיע למקום השני. המצעד השבועי של רשת ג' מתאריך 130 במאי 2013. פמונט המצעד השבועי של רשת ג' מתאריך 25 באפריל 2013. פזמונט
זרועותיי

"זרועותיי" הוא סינגל שהוקלט על ידי הזמרת הישראלית מאיה אברהם. את השיר הוציאה במרץ 2016 לאור חברת התקליטים הפיל, והוא נכלל כרצועה העשירית והאחרונה באלבום האולפן השני של הזמרת, ליום הזה חיכיתי. "זרועותיי" נכתב על ידי עינן פרל, שהפיק אותו מוזיקלית לצד רפי קריספין. ב-17 במרץ 2016 נכנס למצעד הפזמונים השבועי של רשת ג' במקום ה-17. ב-24 במרץ עלה למקום השני – המיקום הגבוה ביותר אליו הגיע בדירוג. לבסוף, ב-19 במאי יצא מהמצעד לאחר שישה שבועות צעידה רצופה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מששת אלפים השמעות. המצעד השבועי של רשת ג' מתאריך 17 במרץ 2016. פזמונט המצעד השבועי של רשת ג' מתאריך 24 במרץ 2016. פזמונט המצעד השבועי של רשת ג' מתאריך 19 במאי 2016. פזמונט
חכי לי אהובה

"חכי לי אהובה" הוא סינגל שהוקלט על ידי הזמרים הישראליים מאיה אברהם ויהודה מסס. את השיר הוציאה באוגוסט 2006 לאור חברת התקליטים הליקון, והוא נכלל כרצועה העשירית באלבום הבכורה של הזמרת, רק רצית אהבה. השיר נכתב על ידי ארקדי דוכין והופק על ידי נדב ביטון ורן אביב. הוא הגיע למקום ה-27 במצעד הפזמונים השבועי של רשת ג'. בשנת 2013 הקליט והפיץ כותב השיר המקורי, ארקדי דוכין, את גרסתו לאור. היא נכללה באלבום האוסף שלו משנת 2013, מרוב אהבתי – שירי האהבה הגדולים. זכתה להצלחה רבה במצעדים: ב-30 במאי 2013 נכנסה למצעד הפזמונים השבועי של רשת ג' במקום החמישי. ב-6 ביוני עלתה למקום הראשון, שם ניצבה שלושה שבועות רצופים. לבסוף, ב-11 ביולי יצאה מהדירוג השבועי לאחר שישה שבועות צעידה רצופה. כמו כן, במצעד סוף השנה התמקם השיר במקום ה-39. המצעד השבועי של רשת ג' מתאריך 31 באוגוסט 2006. פזמונט המצעד השבועי של רשת ג' מתאריך 30 במאי 2013. פזמונט המצעד השבועי של רשת ג' מתאריך 6 ביוני 2013. פזמונט המצעד השבועי של רשת ג' מתאריך 13 ביוני 2013. פזמונט המצעד השבועי של רשת ג' מתאריך 20 ביוני 2013. פזמונט המצעד השבועי של רשת ג' מתאריך 11 ביולי 2013. פזמונט המצעד השנתי תשע"ג (2013), פזמונט
אולקוט דמינג

אולקוט הות'ורן דמינג (באנגלית: Olcott Hawthorne Deming;‏ 28 בפברואר 1909 – 20 במרץ 2007) היה דיפלומט אמריקאי שכיהן כשגריר הראשון של ארצות הברית באוגנדה. דמינג נולד במחוז וסטצ'סטר שבמדינת ניו יורק בפברואר 1909. דמינג הוא נינו של הסופר האמריקאי נתניאל הות'ורן. הוא סיים את לימודיו ברולינס קולג' (אנ') ב-1935, ועבד ברשות עמק טנסי וכמורה בגרינוויץ' (אנ'), קונטיקט. ב-1942 הצטרף למחלקת המדינה של ארצות הברית. מ-1957 עד 1959 היה הקונסול הכללי באוקינאווה. מינואר 1963 ועד יוני 1966 כיהן כשגריר הראשון של ארצות הברית באוגנדה. לאחר פרישתו ב-1969 הפך לפקיד באיגוד שירות החוץ האמריקאי (אנ'). דמינג נפטר במרץ 2007, בגיל 98, בהוספיס בוושינגטון הבירה, כתוצאה מאלח דם. מדיה וקבצים בנושא אולקוט דמינג בוויקישיתוף Olcott Hawthorne Deming, Department History - Office of the Historian
סוס מעץ

"סוס מעץ" הוא סינגל שהקליטה הזמרת הישראלית נורית גלרון. את השיר הוציאה בשנת 1983 לאור חברת התקליטים סי בי אס ישראל, והוא נכלל כרצועה השנייה באלבום האולפן הרביעי, אני ראיתי יופי. "סוס מעץ" נכתב והולחן על ידי חדוה הרכבי ונחום היימן. הוא הוקלט באולפניו של היימן בלונדון. אל הטיסה הצטרפו משה לוי ואשר ביטנסקי. גלרון סיפרה כי הפקת השיר הייתה חוויה לא תשכח, זאת בשל הנגנים המקצועיים שעבדו עמה. לצד "סוס מעץ" הקליטו הזמרת והיימן גם את שאר שירי האלבום. תחילה הולחן כבלדה איטית בליווי מנגינת פסנתר, ולבסוף הפך לשיר רוקיסטי ואנרגטי. גלרון הצהירה כי בכל פעם שנמצאת בלונדון היא מתמלאת בתחושת ההצלחה שחוותה. על-אף כותרתו, צמד המילים "סוס מעץ" מופיעים רק פעמיים בכל השיר, בשתי השורות הפותחות שלו ("סוס מעץ מוטל בחושך". "סוס מעץ ומדליון"). ב-22 בפברואר 1983 הוצג "סוס מעץ" כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע לאחר מכן דורג במקום ה-27. ב-26 באפריל עלה לשיאו במקום הרביעי. לבסוף, ב-24 במאי יצא מטבלת הדירוג לאחר אחד-עשר שבועות צעידה רצופה. בשנת 1988 הוציאה גלרון אלבום הופעה בשם משהו בלבבה בהופעה. "סוס מעץ" נכלל בו כרצועה החמישית. ב-11 באפריל 2013 פורסם הווידאו קליפ של השיר ביוטיוב. בשנת 2004 הוציא הזמר הישראלי אדם את גרסתו ל"סוס מעץ" כסינגל שלא מתוך אלבום אולפן. ב-21 באוקטובר אותה שנה ביצועו הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השמיני. ב-18 בנובמבר עלה לשיאו במקום הרביעי. לבסוף, ב-23 בדצמבר יצא מטבלת הדירוג לאחר שמונה שבועות צעידה רצופה. לכבוד הופעתו בתל אביב-יפו לרגל 35 שנים להוצאת אלבומו השני, מרחוק לרחוק, הצהיר ב-22 במאי כי בכוונתו לבצע את "סוס מעץ" יחד עם סי היימן ורון רוזנפלד. הוא הפך את גרסתו לזמינה בשירותי הסטרימינג ב-22 ביוני לצד עטיפה שעיצב. בשנת 2014 הוציאה הזמרת הישראלית סי היימן את גרסתה ל"סוס מעץ" לאור על גבי תקליטור. כמו כן, היא הועלתה לשירותי הסטרימינג השונים, דוגמת אפל מיוזיק וספוטיפיי. הוא צורף ב-2018 לאלבומה המשותף עם אלעד שודלר, שירים מבית אבא. ב-18 ביולי העלתה לערוץ היוטיוב שלה את הווידאו קליפ הרשמי של גרסתה ל"סוס מעץ". סי היימן הצהירה כי את גרסתה מקדישה לאביה, מלחין השיר המקורי. ב-17 ביולי 2014 הוצג השיר כמועמד לכניסה למצעד הפזמונים של רשת ג'. בשבוע שלאחר מכן דורג במקום הרביעי. לבסוף, ב-31 ביולי יצא מטבלת הדירוג לאחר שלושה שבועות צעידה רצופה. אני ראיתי יופי באתר סטריאו ומונו "התאהבתי": נורית גלרון על הסיפורים מאחורי השירים, באתר ynet, 12 בספטמבר 2016 מילות השיר, באתר שירונט המצעד השבועי של רשת ג' מן התאריכים 22–23 בפברואר 1983. פזמונט המצעד השבועי של רשת ג' מן התאריכים 1–2 במרץ 1983. פזמונט המצעד השבועי של רשת ג' מן התאריכים 26–27 באפריל 1983. פזמונט המצעד השבועי של רשת ג' מן התאריכים 24–25 במאי 1983. פזמונט משהו בלבבה בהופעה באתר סטריאו ומונו נורית גלרון - סוס מעץ, יוטיוב המצעד השבועי של רשת ג' מתאריך 21 באוקטובר 2004. פזמונט המצעד השבועי של רשת ג' מתאריך 28 באוקטובר 2004. פזמונט המצעד השבועי של רשת ג' מתאריך 18 בנובמבר 2004. פזמונט המצעד השבועי של רשת ג' מתאריך 23 בדצמבר 2004. פזמונט השיר סוס מעץ יבוצע במופע הקרוב של אדם ב-1.6 בגריי תל אביב. אורחים מיוחדים: סי היימן ורון רוזנפלד, פייסבוק סוס מעץ, ספוטיפיי סוס מעץ, אפל מיוזיק סוס מעץ (CD, 2014), מוזיקה ישראלית שירים מבית אבא, ספוטיפיי סוס מעץ – סי היימן, יוטיוב המצעד השבועי של רשת ג' מתאריך 17 ביולי 2014. פזמונט המצעד השבועי של רשת ג' מתאריך 24 ביולי 2014. פזמונט המצעד השבועי של רשת ג' מתאריך 31 ביולי 2014. פזמונט
מרחוק לרחוק (שיר)

"מרחוק לרחוק" הוא סינגל שהוקלט על ידי הזמר הישראלי אדם. את השיר הוציאה במרץ 1989 לאור חברת התקליטים הד ארצי, והוא נכלל כרצועה השישית באלבום האולפן השני של הזמר, מרחוק לרחוק. השיר נכתב על ידי אלונה קמחי והולחן על ידי יזהר אשדות. ב-14 במרץ 1989 נכנס למצעד הפזמונים השבועי של רשת ג' במקום ה-23. ב-11 באפריל עלה לשיאו במקום התשיעי. ב-16 במאי יצא מטבלת הדירוג לאחר שבעה שבועות צעידה רצופה. סרטון השיר "מרחוק לרחוק" באתר יוטיוב מילות השיר "מרחוק לרחוק" באתר שירונט המצעד השבועי של רשת ג' מתאריך 14 במרץ 1989. פזמונט המצעד השבועי של רשת ג' מתאריך 11 באפריל 1989. פזמונט המצעד השבועי של רשת ג' מתאריך 16 במאי 1989. פזמונט
Shake It Up: Break It Down

Shake It Up: Break It Down הוא פסקול הבכורה מהעונה הראשונה (2010–2011) של הסדרה המקורית של ערוץ דיסני, "שייק". הוא יצא ב-12 ביולי 2011 כשילוב של 2 דיסקים: CD ו-DVD, כשה-DVD כולל את צעדי הריקוד. "Shake It Up" של סלינה גומז יצא כסינגל שיווקי ראשון והגיע למקום ה-9 במצעד השירים מתחת להוט 100 בארצות הברית והוא משמש גם כשיר הנושא של הסדרה. "Watch Me" של בלה ת'ורן וזנדאיה, יצא כסינגל המוביל והגיע למקום ה-86 בבילבורד הוט 100 בארצות הברית. אנדרו ליהי מ-AllMusic נתן ביקורת שפורסמה לקראת סוף העונה הראשונה של "שייק", פסקול זה כולל 14 שירים מסדרת הלהיט של דיסני, כמו גם DVD בונוס של הדרכות ריקוד, שלב אחר שלב. סלינה גומז שרה את שיר הנושא, בעוד השחקניות בלה תורן וזנדאיה מבצעות את הסינגל השני של האלבום, "Watch Me". הפסקול הגיע למקום ה-22 בבילבורד 200 בארצות הברית ועמד בראש מצעד הפסקולים ומצעד אלבומי הילדים בארצות הברית. הוא הגיע למקום ה-65 במקסיקו. "Shake It Up" הוא שיר של הזמרת והשחקנית האמריקאית סלינה גומז. השיר נכתב והופק על ידי ג'ני לורי, אריס ארכונטיס וחן נאמן עבור האלבום ושימש כשיר הנושא של הסדרה. השיר יצא כסינגל שיווקי ב-24 באוקטובר 2010 על ידי וולט דיסני רקורדס והגיע למקום ה-65 במצעד השירים הדיגיטליים בארצות הברית. מידע על האלבום Shake It Up: Break It Down באתר MusicBrainz "Amazon.com: Shake It Up: Break It Down: Various Artists: Music". amazon.com. נבדק ב-13 ביוני 2011. {{cite web}}: (עזרה) Various Artists - Shake It Up: Break It Down Album Reviews, Songs & More | AllMusic (באנגלית), נבדק ב-2023-10-11 Shake It Up: Break It Down - Original Soundtrack, בילבורד mexicancharts.com - Soundtrack - Shake It Up: Break It Down, web.archive.org, ‏2013-09-29 Gold & Platinum, RIAA (באנגלית אמריקאית)
איש עוד לא הכיר אותי

"איש עוד לא הכיר אותי" הוא סינגל שהוקלט על ידי הזמר הישראלי אדם. הוא יצא לאור בשנת 1989, על ידי חברת התקליטים פונוקול, כסינגל מתוך האלבום "חופשי". השיר נכתב והולחן על ידי אהוד מנור ומתי כספי, שגם הפיק אותו מוזיקלית. הוא הוצג כמועמד לכניסה למצעד הפזמונים השבועי של רשת ג' ב-17 בספטמבר 1989 בשבוע לאחר מכן נכנס לדירוג במקום ה-13. ב-3 באוקטובר עלה השיר למקום השישי – המיקום הגבוה ביותר אליו הגיע. לבסוף, ב-7 בנובמבר, לאחר שבעה שבועות רצופים, יצא מהמצעד השבועי. המצעד השבועי של רשת ג' מתאריך 17 בספטמבר 1989, פזמונט המצעד השבועי של רשת ג' מתאריך 26 בספטמבר 1989, פזמונט המצעד השבועי של רשת ג' מתאריך 3 באוקטובר 1989, פזמונט המצעד השבועי של רשת ג' מתאריך 7 בנובמבר 1989, פזמונט
עד (שיר)

"עד" הוא סינגל שהוקלט על ידי הזמר הישראלי אדם. את השיר הוציאה בשנת 1993 לאור חברת התקליטים הד ארצי כסינגל שלא מתוך אלבום אולפן. "עד" נכתב והולחן על ידי אהוד מנור וקובי אושרת. הוא השתתף בקדם-אירוויזיון 1993, והגיע למקום השלישי כשמעליו דורגו "ריח וצבע" של דורון מזר ו"שירו" של להקת שירו ושרהל'ה שרון בהתאמה. ב-14 באפריל הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום העשירי והיה לכניסה הגבוהה של אותה שבוע. ב-2 במאי עלה למקום השני – המיקום הגבוה ביותר אליו הגיע – שם שהה שבועיים רצופים. לבסוף, ב-21 ביוני יצא מטבלת הדירוג לאחר תשעה שבועות צעידה רצופה. קדם אירוויזיון 1993, סרטון באתר יוטיוב קדם אירוויזיון 1993 באתר סטריאו ומונו המצעד השבועי של רשת ג' מתאריך 14 באפריל 1993. פזמונט המצעד השבועי של רשת ג' מתאריך 21 באפריל 1993. פזמונט המצעד השבועי של רשת ג' מתאריך 2 במאי 1993. פזמונט המצעד השבועי של רשת ג' מתאריך 9 במאי 1993. פזמונט המצעד השבועי של רשת ג' מתאריך 21 ביוני 1993. פזמונט
Strangers Like Me

"Strangers Like Me" (בעברית: "זרים כמותי") הוא שיר של המתופף האנגלי פיל קולינס (מומי לוי בגרסה העברית) לפסקול סרט האנימציה של דיסני משנת 1999 "טרזן". השיר מדבר על המשיכה של טרזן לג'יין, פרופסור פורטר וקלייטון, כמו גם לעולם האנושי הרחב שהוא עדיין לא ראה. בשיר יש בית המתאר את רגשותיו של טרזן כלפי ג'יין. הקליפ לשיר בוים על ידי דני ג'ייקובס וכולל את קולינס מבצע את השיר בג'ונגל, עם קטעים מהסרט "טרזן". מידע על הסינגל "Strangers Like Me" באתר מיוזיק בריינז Strangers Like Me, נבדק ב-2023-10-11 Oficiální Česká Hitparáda – Pro týden, IFPI ČR (בצ'כית) Library and Archives Canada, Image : RPM Weekly, www.bac-lac.gc.ca, ‏2013-07-17 Gold & Platinum, RIAA (באנגלית אמריקאית) Gwen Stefani, The Sweet Escape, Album, BPI (באנגלית)